**Feldšerpunktu pakalpojumu sniegšanas kārtība**

1. IZPILDĪTĀJAM jāievēro šī kārtība, sniedzot veselības aprūpes pakalpojumus feldšerpunktā.
2. IZPILDĪTĀJS nodrošina primārās veselības aprūpes pakalpojumu sniegšanu personām IZPILDĪTĀJA pakalpojumu sniegšanas vietā un ar Dienestu saskaņotā un Līguma 2.pielikumā norādītajā teritorijā.
3. IZPILDĪTĀJS nodrošina veselības aprūpes pakalpojumus atbilstoši ārstniecības personas kompetencei - nodrošina personu slimību profilaksi, t.sk. vakcināciju, diagnostiku un ārstēšanu.
4. IZPILDĪTĀJA ārstniecības persona medicīnisko indikāciju gadījumā sazinās ar pacienta ģimenes ārstu un saskaņo personas ārstēšanas un izmeklēšanas plānu.
5. IZPILDĪTĀJA ārstniecības persona nodrošina pacientiem palīdzību veselības aprūpes pakalpojumu saņemšanas (t.sk. attālinātu) organizēšanā:
   1. nepieciešamības gadījumā vai pēc personas lūguma sazinās ar ģimenes ārstu vizītes/attālinātas konsultācijas laika saskaņošanai;
   2. izskaidro personai jautājumus saistībā ar konsultācijas pieteikšanu pie speciālista vai izmeklējuma veikšanu – sniedz personai informāciju par pakalpojumu sniedzējiem reģionā, par tīmekļa vietni rindapiearsta.lv.
6. IZPILDĪTĀJA ārstniecības persona sadarbībā ar ģimenes ārstu:
   1. izskaidro personai kompensējamo zāļu un medicīnas ierīču izrakstīšanas, saņemšanas un lietošanas kārtību;
   2. izskaidro personai ar hospitalizāciju saistītus jautājumus, ja ģimenes ārsts pieņem lēmumu par personas hospitalizāciju;
   3. veic pacientam individuālus slimību profilakses pasākumus vai slimības norisies uzraudzību;
   4. izglīto pacientu tuviniekus par slimnieku kopšanas jautājumiem.
7. IZPILDĪTĀJA ārstniecības persona veic individuāli motivējošu saziņu ar teritorijā dzīvojošiem iedzīvotajiem par:

7.1.valsts organizētā vēža skrīninga izmeklējumu nozīmes būtību un saņemšanas kārtību (ārstniecības persona izsniedz zarnu vēža skrīninga testa komplektu);

7.2. vakcinācijas nozīmi atbilstoši individuālām riskam un /vai medicīniskajām indikācijām.

1. IZPILDĪTĀJA ārstniecības persona pēc pieprasījuma sniedz personai informāciju:

8.1. par reģistrāciju ģimenes ārsta pacientu sarakstā, izskaidrojot iespēju reģistrēties pie ģimenes ārsta vai pārreģistrēties pie cita ģimenes ārsta;

8.2. par iespējām saņemt valsts apmaksātus veselības aprūpes pakalpojumus;

8.3. izskaidro personai ar pacienta līdzmaksājumu saistītus jautājumus.